**PRIJAVE ZA *SOLARNI KAMP ZA MLADE LIDERE* SU OTVORENE, ČEKAMO TE!**

****

Ako imaš izmedju 18 do 30 godina i interesuje te da naučiš više o zaštiti životne sredine i obnovljivim izvorima energije, pridruži nam se na **prolećnom kampu koji će se održati od 13. do 17. marta u Ekološkom centru Radulovački u Sremskim Karlovcima.**

Na kampu ćeš moći da naučiš sve što te interesuje o proizvodnji električne energije i kako samostalno da izradiš i primeniš obnovljive izvore energije, sa fokusom na solarnu energiju, u zajednici u kojoj živiš. Takođe, naučićeš kako da napišeš projekat i uključiš druge mlade iz svog mesta u volonterske akcije koje će vašu zajednicu učiniti zelenijom, zdravijom i čistijom.

**Nakon obuke ti i tvoj tim imaćete priliku da dobijete sredstva za sprovođenje lokalne volonterske akcije u iznosu do 2.000 € (do 1.000€ u opremi za korišćenje solarne energije i do 1.000€ u ostalim materijalima).**

Smeštaj, hranu i prevoz za sve učesnike obezbeđuju organizatori kampa.

Ko može da se prijavi:

Mladi između 18 i 30 godina koji dolaze iz rurlanih sredina sledećih okruga:

* Zapadna Bačka (Sombor, Apatin i Odžaci)
* Šumadija/Kolubara (Valjevo, Mionica, Osečin i Kosjerić)
* Periferija Beograda (ruralne sredine Gradskih opština Obrenovac i Lazarevac)
* Jugoistočna Srbija (Prokuplje, Lebane, Vlasotince i Vladičin Han)
* Istočna Srbija (Smederevo, Negotin, Zaječar i Sokobanja)

Kako da se prijaviš:

Sve što treba da uradiš jeste da popuniš kratku prijavu koja se nalazi u nastavku i pošalješ nam je na e-mail adresu youth-rs@giz.de do 06.03.2023. Subject meila: Prijava za „Solarni kamp”.

Za više informacija kontaktiraj Matiju na 0628054466 ili na e-mail adresu matija.matejevic@giz.de*.*

Solarni kamp za mlade lidere organizuju projekti Nemačke razvojne saradnje„Promocija obnovljivih izvora energije i energetske efikasnosti “ i „Perspektive za mlade u ruralnim sredinama u Srbiji“, u partnerstvu sa Pokretom gorana Vojvodine.

Smeštaj, hrana i prevoz za učesnike su u potpunosti pokriveni od strane organizatora*.*

RADUJEMO SE DRUŽENJU SA TOBOM! 😊

------------------------------------------------------------------------------------------------------------------------------------------

|  |  |
| --- | --- |
| **Pitanja:** | **Odgovori:**  |
| 1. Ime i prezime |  |
| 2. Pol  |  |
| 3. Datum i godina rođenja |  |
| 4. Kontakt telefon i e-mail adresa |  |
| 5. Da li si nekada živeo/živela izvan Srbije duže od 3 meseca? |  |
| 6. Mesto iz koga dolaziš? |  |
| 7. Da li si već učestvao/la na nekom od kampova za mlade koje je organizovao GIZ? Ako da, na kom?  |  |
| 8. Da li poseduješ određena znanja u oblasti zaštite životne sredine? Ako da, koja? |  |
| 9. Da li si ikada bio/la obučen/a ili aktivno uključen/a u aktivnostima na temu solarne energije? |  |
| 10. Da li si član/članica neke omladinske organizacije? Ako da, koje? Ukratko opiši aktivnosti kojima se baviš u najviše 5 rečenica.  |  |
| 11. Zašto želiš da učestvuješ na ovoj radionici? Molim te obrazloži u najviše 5 rečenica. |  |
| 12. Koju aktivnost u oblasti zaštite životne sredine i obnovljivih izvora energije bi voleo/la da organizuješ u svojoj zajednici nakon učestvovanja na ovoj radionici?  |  |

